375 
er næsten afsluttet for samtlige fungerende Tænders Yedkom- 
mende, idet der kun findes en fin lille Aabning i Rodenderne; 
den bageste Kindtand har endnu kun en ringe Del af Roden 
forkalket. Aflosertænderne for fdrste Fortand og anden Kindtand 
have Kronhætterne færdig dannede. Til de tre bageste Kindtænder 
i hver Kjæbeside findes ingen Aflosertænder. 
I Forhold til den forskjellige Tandudvikling og Kjæbernes 
tiltagende Længde faaer nu den samme Tand en forandret Stil¬ 
ling i Kjæhen; forste Mælkefortand i Overmunden bliver saaledes 
fra en oprindelig temmelig skraat liggende Stilling skudt fre i 
en mere lodret, anden Fortand ruller ogsaa fra en med Spidsen 
fremadrettet Skraastilling om, saa at den fdrst næsten staaer lod¬ 
ret i Kjæben, og derpaa endog drejes lidt bagud med sin Spids; 
tredie Fortand, der oprindelig ligger med Spidsen drejet udad og 
Rodenden længere ind mod Hovedets Midtplan, kommer til at 
ligge parallel med de ovrige Tænder, og dens Spids fores mere 
fremad; Hj drnetanden drejes mere bagud, fdrste Kindtand mere 
fortil og anden Kindtand mere bagud med sin Spids. For de 
ovrige Overkjæbetænders Vedkommende er en saadan Forandring 
af Tandens Stilling i Forhold til Kjæben mindre idjnefaldende. 
Paa lignende Maade skifte Tænderne i Undermunden Stilling i 
Forhold til Kjæben, saaledes at anden Fortand, idet den danner 
sin Rod, drejes mere fremad med sin Spids; Hjørnetanden, der 
oprindelig ligger med Spidsen stærkt bagud rettet, ruller denne mere 
og mere fremad, og forste Kindtand, der oprindelig dannes helt 
inde paa den indvendige Side af Tandrækken, skydes mere og 
mere udad i Linie med de ovrige Tænder. Denne Forskydning 
i Tændernes Stilling, som naturligt under Udviklingen har sin 
Grund i Kjæbernes Væxt, den fremadskridende Roddannelse, og 
Fremkomsten af nye Tænder (Aflosertænderne), fortsættes for 
ovrigt, om end svagere, efter Tandskiftets Slutning, og kan iagttages 
i Forhold til Slidet næsten hele Livet igjennem, og det er ikke 
uden Betydning, med Hensyn til Gjenkjendelsen af den samme 
Tand i forskjellige Cranier, at lægge Mærke dertil. 
25* 
